open-index/open-wikipedia-markdown huggingface dataset:
בן-ציון (נוליק) שמידט

**בן-ציון יוסף (נוליק) שמידט** (5 בספטמבר 1926 – 13 ביולי 1944) היה אמן יהודי שפעל בגטו קובנה בתקופת השואה. יצירתו הידועה היחידה ששרדה, ציור המים *הפינוי* (1942), מצויה באוסף מוזיאון יד ושם. שמידט נרצח במהלך חיסול גטו קובנה ונחשב לאחד האמנים היחידים בגטו שיצירותיהם שרדו.

## קורות חיים
בן-ציון יוסף (נוליק) שמידט נולד ב־5 בספטמבר 1926 בקובנה, אז בליטא העצמאית, ולמד בגימנסיה העברית ע"ש שוובה בקובנה. אביו, ד"ר יעקב שמידט, היה רופא ומומחה לכימיה ובקטריולוגיה ובעל המעבדה הגדולה ביותר לכימיה במדינות הבלטיות, שביצעה בדיקות רפואיות, חקלאיות ותעשייתיות. אמו, מרים אלקס (1887–1945) עבדה במעבדה המשפחתית וניהלה את ענייניה המנהליים והכספיים.

ב־15 באוגוסט 1941 נכלאו בן-ציון, הוריו יעקב ומרים, ואחותו הבכורה תאה שמידט בגטו קובנה. אמו של בן-ציון מתה מרעב וטיפוס בשנת 1945 במחנה פרוסטה, תת-מחנה של שטוטהוף. אביו ואחותו שרדו את השואה.

ב־13 ביולי 1944, ביום האחרון לחיסול גטו קובנה, נורה שמידט וגופתו נשרפה. הוא היה בן 17 במותו.

## יצירה אמנותית בגטו קובנה
בעת כליאתו בגטו קובנה עבד שמידט בסדנת הגרפיקה של הגטו, אותה הפעיל פריץ גדיאל, שפעלה תחת פיקוח היודנראט. הסדנה עסקה בהפקת כרזות, הזמנות ואיורים עבור מוסדות הגטו, אך שימשה גם מרחב מצומצם של יצירה אמנותית בתנאים קיצוניים. גדיאל יזם תערוכת יצירות אמנות של יוצרים מקרב תושבי הגטו, ובכך העשיר את חיי התרבות בגטו. הוא ביצע עבור הגרמנים עבודות רבות, כגון גרפיקה והעתקת יצירות אמנות עבור אוספיהם הפרטיים של הגרמנים. בעבודות אלה העסיק גדיאל יהודים חולים, קשישים ותשושים, שלא היו כשירים לעבודות הפרך בפלוגות העבודה שמחוץ לגטו, וכך הציל את חייהם.

שמידט היה מן האמנים הראשונים שפעלו בסדנה והצעיר שבהם. חרף גילו הצעיר והיעדר השכלה אמנותית פורמלית, ניכרה בעבודתו שליטה גבוהה באמצעים גרפיים ויכולת תיעוד יוצאת דופן. מרבית יצירותיו אבדו במהלך חיסול הגטו, ורק יצירה אחת ידועה שרדה, אותה צייר כשהיה בן 17. יחדיו עם שמידט, היו פעילים בסדנה גם הציירת אסתר לוריא והצייר יוסף שלזינגר.

## היצירה ''הפינוי'' (1942)
ממוזער|left|250px|''הפינוי'' (The Evacuation), ציור מים מאת בן-ציון יוסף (נוליק) שמידט

*הפינוי* (The Evacuation), ציור מים משנת 1942, היא היצירה היחידה הידועה ששרדה מיצירתו של שמידט. הציור מתאר את אירועי 11 בינואר 1942, כאשר תושבי אזור כיכר הדמוקרטיה בגטו קובנה נצטוו בפתאומיות ותחת איומים לעזוב את בתיהם ולהתפנות לגטו הגדול, בתנאי קור קיצוניים.

כמתואר בציון לנפש לבן ציון שמידט:

על פי עדותו של ד"ר אברהם גולוב־תורי, מזכיר היודנראט בקובנה, מראשי הנהגת הגטו ומתעד קורותיו, הציור נוצר ביוזמתו הישירה ובתנאי סכנה ממשיים:

למרות היותו ציור מים קטן ומוגבל באמצעים, נחשבת היצירה משלבת תיעוד מדויק עם ביטוי חזותי של חרדה קולקטיבית ואובדן.

הציור נשמר כחלק מאוסף מסמכים ויצירות שהוסתרו בגטו, וכיום הוא מצוי באוסף מוזיאון יד ושם.

## מוות והנצחה
ממוזער|left|בול דואר ישראלי עם ציורו ''הגירוש''

שמידט נרצח במהלך חיסול גטו קובנה ביולי 1944. יצירתו ששרדה ממקמת אותו בין האמנים שתיעדו את חיי הגטאות מבפנים, תוך סיכון חיים ממשי.

בשנת 2022 הונפק בול דואר ישראלי הנושא את ציורו *הפינוי*, במסגרת סדרת בולים שהוקדשה לאמנות מתקופת השואה.

## קישורים חיצוניים
* אמנות בשואה – יד ושם
* Art and the Holocaust – Art in the Kaunas Ghetto

## הערות שוליים

קטגוריה:ילידי 1926
קטגוריה:אסירים בגטו קובנה
קטגוריה:יהודים בשואה: ליטא
קטגוריה:ציירים ליטאים
עד שיבוא משיח (אלבום)

**ליחדא שמא** הוא האלבום השמיני של הזמר-יוצר החרדי-ישראלי נפתלי קמפה. האלבום יצא ב-9 בנובמבר 2025 בהפקתם המוזיקלית של אלי קליין ואיצי ברי.

## מידע כללי
קמפה הוציא שני שירים מהאלבום טרם צאתו - לפני הימים הנוראים של שנת תשפ"ו את השיר 'כהודעת' ולפני סוכות את השיר 'מלך רחמן'.

בנובמבר 2025 הוציא את אלבומו המלא "עד שיבוא משיח" ובו 11 שירים, בהפקתם של אלי קליין ואיצי ברי.

בדצמבר 2025 תכנן קמפה לערוך את מופע ההשקה לאלבום בבנייני האומה עם מקומות לנשים ומכיוון שפרצה סערה בנושא המופע בוטל ובמקומו התקיימו שני אירועים לגברים בהיכל התרבות רמות.

## ביקורת והצלחה
מבקר המוזיקה נתנאל לייפר כתב על האלבום 

האלבום זכה לתהודה רבה ובמצעדים השבועיים היהודים זכו שיריו במקומות הראשונים.

## רשימת השמעה

## הערות שוליים

## קישורים חיצוניים

קטגוריה:נפתלי קמפה
קטגוריה:אלבומי נפתלי קמפה.
אנולה הולמס 3

"**אנולה הולמס 3**" (באנגלית: **Enola Holmes 3**) הוא סרט בלשי, סרט ההמשך לסרטים "אנולה הולמס" מ-2020 ו"אנולה הולמס 2" משנת 2022. סדרת הסרטים היא עיבוד לסדרת הספרים אנולה הולמס של הסופרת האמריקאית  ננסי ספרינגר . 

בסרט מככבת מילי בובי בראון בתפקיד אחותו הצעירה של הבלש הוויקטוריאני המפורסם שרלוק הולמס והוא נכתב על ידי ג'ק ת'ורן ומבויים על ידי פיליפ ברנטיני. 

הסרט צפוי להיות משודר בנטפליקס במהלך קיץ 2026.

בינואר 2026 לכבוד תחילת השנה החדשה, נטפליקס העלו לערוץ היוטיוב שלהם סרטון ובו נראים קטעים קטנים ושונים מכל סדרה וסרט שיעלו במהלך שנת 2026 לשירות הסטרימינג. באחד מהקטעים, כאשר נטפליקס הודיעו על ״אנולה הולמס 3״, הם חשפו לא פוסטר של הסרט אלא פוסטר מתוך אחד הקטעים בסרט, ואת הלוגו הרשמי של הסרט. בפוסטר וגם בקטע אותו הראו בוידאו, נראה טוקסברי מציע לאנולה נישואין, בעוד אנולה, כפי הידוע, מביטה למצלמה כשהיא לא יודעת מה לעשות. כיום סצנה זו היא היחידה שנחשפה מהסרט. 

## דמויות
* מילי בובי בראון – אנולה הולמס, הצעירה מבין האחים הולמס, שהקימה סוכנות בלשים משלה ומושא אהבתו של טוקסברי. אנולה שוברת מדי פעם את הקיר הרביעי ומדברת ישירות אל הקהל.
* לואי פרטרידג' – הויקונט טוקסברי, מושא אהבתה של אנולה, שהפך לחבר בבית הלורדים.
* הנרי קאוויל – שרלוק הולמס, חוקר פרטי ידוע ואחיהם של אנולה ומייקרופט. בעל החסות החוקי של אנולה.
* הימש פאטל – דוקטור ווטסון, חברו ואיש סודו של שרלוק.
* הלנה בונהם קרטר – יודוריה הולמס, אמם של אנולה ושרלוק.
* שרון דאנקן-ברוסטר – מירה טרוי/מוריארטי, פושעת מתוחכמת, לשעבר מזכירתו של לורד מקינטייר.
* סם קלאפלין - מייקרופט הולמס, אחיהם הבכור של אנולה ושרלוק, עובד בשביל הממשל הבריטי.

## הפקה
בנובמבר 2024 הוכרז כי סרט שלישי של אנולה הולמס נמצא בפיתוח, כאשר פיליפ ברנטיני יצורף לבימוי ומילי בובי בראון חוזרת לתפקידה כאנולה הולמס וכן שותפה בהפקה. הסרט תואר כאפל ובוגר יותר מהסרטים הקודמים. באפריל 2025, אושר כי לואי פרטרידג', הימש פאטל, הנרי קאוויל, הלנה בונהם קרטר ושרון דאנקן-ברוסטר יחזרו על תפקידיהם מהסרטים הקודמים.

צילומי הסרט החלו ב-10 באפריל 2025 באולפני שפרטון, אנגליה, ובוולטה ומדינה, מלטה.

ב-27 ביוני 2025, פרסמה מילי בובי בראון כי הצילומים הסתיימו.

## קישורים חיצוניים

## הערות שוליים

קטגוריה:סרטי שרלוק הולמס
קטגוריה:נטפליקס: סרטים
קטגוריה:סרטי אולפני לג'נדרי
קטגוריה:סרטים שצולמו באנגליה
קטגוריה:לונדון בקולנוע
קטגוריה:סרטים המבוססים על רומנים אמריקאים
קטגוריה:סרטי מסתורין בריטיים
קטגוריה:סרטי המשך אמריקאיים
קטגוריה:סרטי מסתורין אמריקאיים
קטגוריה:מוצרים עתידיים: סרטים
גרגורי בנפורד

**גרגורי בנפורד** (באנגלית: **Gregory Benford**; נולד ב-30 בינואר 1941) הוא סופר מדע בדיוני אמריקאי ואסטרופיזיקאי. הוא משמש כפרופסור אמריטוס לפיזיקה באוניברסיטת קליפורניה, אירוויין.

## ביוגרפיה
בנפורד נולד במובייל, אלבמה. הוא קיבל תואר ראשון בפיזיקה מאוניברסיטת אוקלהומה ב-1963, ותואר דוקטור מאוניברסיטת קליפורניה בסן דייגו ב-1967. באותה שנה נשא לאישה את ג'ואן אבּי (Joan Abbe), שנפטרה ב-2002. היא שימשה כמודל לכמה מדמויותיו.

לבנפורד אח תאום זהה, ג'יימס בנפורד, שאיתו שיתף פעולה בכתיבת סיפורים. שניהם החלו את דרכם בפנדום של המדע הבדיוני, וגרגורי היה עורך-שותף בפאנזין "Void". הוא מתגורר בלגונה ביץ', קליפורניה.

## קריירה מדעית
כאסטרופיזיקאי ופרופסור לפיזיקה, בנפורד פרסם מאות מאמרים מדעיים בתחום האסטרופיזיקה ופיזיקת הפלזמה. הוא שימש ומשמש כיועץ לגופים ממשלתיים ומדעיים, בהם נאס"א, DARPA וה-CIA.

בשנת 2004, הוא הציע פתרון הנדסי לצמצום הההתחממות הגלובלית באמצעות בניית עדשת פרנל ענקית (בקוטר 1,000 ק"מ) שתרחף בחלל בנקודת לגראנז' L1. מטרת העדשה היא לפזר את אור השמש ולהפחית את האנרגיה הסולארית המגיעה לכדור הארץ בכ-0.5% עד 1%.
## קריירה ספרותית
בנפורד נחשב לאחד הסופרים הבולטים בזרם ה"מדע בדיוני קשה" (Hard SF). סיפורו המקצועי הראשון, "Stand-In", פורסם ב-1965.

בשנת 1969 כתב את הסיפור "The Scarred Man" (שפורסם ב-1970), הנחשב לתיאור הספרותי הראשון של וירוס מחשבים. הסיפור התבסס על וירוס אמיתי שבנפורד עצמו יצר והפיץ ברשת המחשבים של המעבדה הלאומית לורנס ליוורמור.

יצירתו המפורסמת ביותר היא סדרת הספרים "סאגת מרכז הגלקסיה" (Galactic Center Saga), המתארת מלחמה מתמדת בין חיים אורגניים לחיים אלקטרו-מכניים תבוניים.

ספרו זוכה הפרסים "נופזמן" (*Timescape*) זכה להצלחה כה גדולה, עד ששמו שימש כליין (סדרת ספרים) ייעודי למדע בדיוני בהוצאת Pocket Books. בשנות ה-90 נבחר לכתוב את אחד מספרי ההמשך המורשים לסדרת "המוסד" של אייזק אסימוב, ופרסם את הספר "Foundation's Fear" (פחד המוסד).

## פרסים וספריו בעברית
בנפורד זכה בפרסים יוקרתיים רבים, בהם פרס נבולה (פעמיים), פרס ג'ון וו. קמפבל ופרס BSFA (כולם על ספרו "נופזמן", בנוסף לזכייה מוקדמת יותר בנבולה על נובלה).

מאמר פרי עטו פורסם בגיליון 36 של כתב העת הישראלי "המימד העשירי".

;ספריו שתורגמו לעברית
* **בים האפלה** (*In the Ocean of Night*, 1977) – תרגום: עמנואל לוטם, הוצאת כתר, 1980. (הספר הראשון בסדרת "סאגת מרכז הגלקסיה").
* **נופזמן** (*Timescape*, 1980) – הוצאת לדורי, 1982.
* **נהר השמיים הגדול** (*Great Sky River*, 1987) – תרגום: עמנואל לוטם, הוצאת עם עובד, 1993. (הספר השלישי בסדרת "סאגת מרכז הגלקסיה").

## ראו גם
* מדע בדיוני קשה
* פרס נבולה

## קישורים חיצוניים
* 

* 

## הערות שוליים

קטגוריה:סופרים אמריקאים
קטגוריה:אמריקאים שנולדו ב-1941
אדוארד השלישי חוצה את הסום

**אדוארד השלישי חוצה את הסום** (באנגלית: **Edward III Crossing the Somme**) הוא ציור שמן על בד מאת בנג'מין וסט, חתום ומתוארך לשנת 1788. היצירה צוירה עבור המלך ג'ורג' השלישי ונועדה לתלייה בטירת וינדזור. הציור נכלל באוסף המלכותי הבריטי.

## תיאור היצירה
הציור מתאר את חציית נהר הסום בידי הצבא האנגלי בראשות אדוארד השלישי, לקראת קרב קרסי, שנערך ב־13 באוגוסט 1346. הסצנה מציגה את הרגע שבו הצבא האנגלי חוצה את נהר סום ודוחק לאחור את הכוחות הצרפתיים. אדוארד השלישי מופיע כמפקד הכוח, וסביבו חיילים ואבירים של הצבא האנגלי. מימינו של המלך מתואר הנסיך השחור, בנו של אדוארד השלישי, כשהוא נמנה עם אבירי הצבא הבריטי. בצדו הימני של הציור נישאים נס המלוכה ודגלים נוספים, המודגשים כחלק מן התיאור הצבאי והטקסי של האירוע.

## פרשנות
הציור נוצר כחלק מסדרה רחבה של ציורי היסטוריה שביצע בנג’מין וסט עבור ג’ורג’ השלישי בשנים 1787–1789. סדרה זו כללה שמונה ציורים שנועדו לתלייה בחדר הקבלה המלכותי, ותכנונם היה קשור לכוונה להפוך את החלל ל״חדר כס מסדר הבירית״. נושאי הסדרה עוסקים בייסוד מסדר הבירית ב־23 באפריל 1348, בקדוש הפטרון של המסדר ג’ורג’ הקדוש, ובאירועים מסוף שנות הארבעים של המאה ה-14. אירועים אלה נבחרו משום שהם מדגימים את הגבורה, הנדיבות והאבירות של מייסד המסדר, אדוארד השלישי, של בנו הנסיך השחור, ושל רעייתו המלכה פיליפה.

## תולדות היצירה והצגה
הציור צויר בשנת 1788 בעבור סכום של 600 גינאות. בשנת 1792 הוצג באקדמיה המלכותית לאמנויות (RA). היצירה הייתה חלק מסידור ציורים מורכב בחדר הקבלה המלכותי בטירת וינדזור. תיעוד של סידור זה מופיע בצבעי מים מאת צ’ארלס ויילד, שבהם נראים מעל האח ציור גדול אחד ושלושה ציורים מונומנטליים נוספים, בעוד שאר העבודות, ובהן "אדוארד השלישי חוצה את הסום", נתלו בזוגות זה מעל זה על הקירות האחרים. בצבעי המים נראה הציור תלוי במפלס התחתון של קיר הכס, מימין לכס המלכות. היצירה מופיעה גם בפרסום *Royal Residences* מאת פיין משנת 1819, המתעד את מעונות המלוכה.

## הערות שוליים

קטגוריה:ציורי היסטוריה
קטגוריה:ציורים באוסף המלכותי של הממלכה המאוחדת
קטגוריה:ציורי שמן
קטגוריה:ציורי מלחמה
קטגוריה:מים באמנות
קטגוריה:ציורים מהמאה ה-18
קטגוריה:בנג'מין וסט: ציורים
Qianfan

**Qianfan** (בסינית: ; בתרגום לעברית: קבוצת אלף מפרשים) היא מערכת לווייני תקשורת של הרפובליקה העממית של סין. לווייני המערכת מיועדים לספק גישה לאינטרנט ולהתחרות במערכת סטארלינק. בשלב הסופי מתוכננת המערכת לכלול כ-15,000 לוויינים.

המערכת ידועה גם בשם **G60 Starlink**, והיא מבוססת על פרויקט משותף שתוכנן בעבר עם מדינות אירופה אך בוטל.

## היסטוריה
פיתוח המערכת החל בשנחאי בשנת 2023, במימון הממשל המקומי. הפיתוח מתבצע בידי חברת Shanghai Spacecom Satellite Technology. התוכנית כוללת הקמת מפעל לייצור כ-300 לוויינים בשנה, וכן בניית מערכות תומכות. השיגורים מבוצעים באמצעות משגרים שונים ממשפחת צ'אנגג'נג, בהתאם למשקל הלוויינים בכל משימה. לפי התוכנית, פריסה של 1,296 לוויינים תאפשר גישה לאינטרנט מהיר בכל שטח הרפובליקה העממית של סין.

בשנת 2024 שוגרה קבוצת הלוויינים הראשונה, שכללה 18 לוויינים. אף שדווח על הצלחת השיגור, בהמשך דיווח פיקוד החלל של ארצות הברית כי האירוע יצר ענן של פסולת חלל. עד סוף 2024 עבר מספר הלוויינים במסלול את 50, וב-2025 שוגרו כ-50 נוספים. כל שיגור כלל כ-18 לוויינים. קצב זה נמוך משמעותית מהתוכנית המקורית, שכללה שיגור מאות לוויינים בשנה. למרות עיכובים בלוח הזמנים, בסוף 2025 דווח על חתימת חוזים עם לקוחות מחוץ לסין.

לווייני המערכת גורמים לזיהום אור משמעותי.
## קישורים חיצוניים
* מידע על שיגורים ולוויינים
* תיאור המערכת

## הערות שוליים

קטגוריה:לוויינים סינים
קטגוריה:מערכי לוויינים
טירזפטיד

**טירזפטיד** (באנגלית: **Tirzepatide**; שמות מסחריים: **Mounjaro** ו-**Zepbound**) היא תרופה המשמשת לטיפול בסוכרת מסוג 2 ובוויסות משקל אצל אנשים הסובלים מהשמנת יתר. התרופה מיוצרת על ידי חברת התרופות אלי לילי (Eli Lilly) וניתנת באמצעות הזרקה תת-עורית פעם בשבוע.

טירזפטיד נחשבת לתרופה פורצת דרך בשל היותה אגוניסט כפול, הפועל במקביל על שני הורמונים המעורבים במטבוליזם ובוויסות תיאבון.

## מנגנון פעולה
טירזפטיד היא פפטיד המורכבת מ-39 חומצות אמינו. ייחודה הוא בהיותה אגוניסט כפול (Dual Agonist) לקולטנים של שני הורמונים ממשפחת האינקרטינים:
***GLP-1 (Glucagon-like peptide-1)**: הורמון המגביר את הפרשת האינסולין מהלבלב בתגובה לאוכל, מאט את ריקון הקיבה ומדכא תיאבון במוח.
***GIP (Glucose-dependent insulinotropic polypeptide)**: הורמון נוסף המשלים את פעולת ה-GLP-1 ומשפר את ניצול האנרגיה ופירוק השומנים בגוף.

השילוב של שניהם מקנה יעילות גבוהה באיזון רמות הסוכר, ובירידה במשקל, בהשוואה לתרופות הפועלות על מנגנון ה-GLP-1 בלבד (כגון סמגלוטייד).

## התוויות רפואיות
***[[סוכרת מסוג 2]]**: התרופה מאושרת לשיפור השליטה הגליקמית אצל מבוגרים, לרוב כתוספת לתזונה ופעילות גופנית.
***ניהול משקל**: התרופה מאושרת לטיפול ארוך טווח בהשמנת יתר (BMI של 30 ומעלה) או עודף משקל (BMI של 27 ומעלה) בנוכחות גורם סיכון אחד לפחות (כגון לחץ דם גבוה או דיסליפידמיה).

## יעילות קלינית
בסדרת מחקרים קליניים נרחבים (תחת השם SURMOUNT), נמצא כי מטופלים שקיבלו טירזפטיד במינון הגבוה ביותר (15 מ"ג) איבדו בממוצע כ-21%–22.5% ממשקל גופם לאורך 72 שבועות. תוצאות אלו נחשבות למשמעותיות ביותר שנצפו עד כה בטיפול תרופתי בהשמנה.

## תופעות לוואי
תופעות הלוואי השכיחות ביותר הן במערכת העיכול וכוללות בחילות, הקאות, שלשולים או עצירות, כאב בטן, וירידה משמעותית בתיאבון. תופעות אלו נוטות להופיע בעיקר בתחילת הטיפול או בעת העלאת המינון, ובדרך כלל חולפות עם הזמן.

## הריון והנקה
השימוש בטירזפטיד במהלך ההיריון וההנקה דורש זהירות ומעקב רפואי:
*בהריון: נכון להיום, אין מספיק נתונים מחקריים על בני אדם כדי לקבוע אם התרופה בטוחה לשימוש בזמן ההיריון. מחקרים בבעלי חיים הראו כי חשיפה לתרופה עלולה לגרום לנזק לעובר. לכן, ה-FDA ממליץ להפסיק את השימוש בתרופה אם מזוהה היריון.
לנשים המתכננות היריון מומלץ להפסיק את הטיפול בטירזפטיד לפחות חודש אחד לפני הניסיון להרות, בשל זמן מחצית החיים הארוך של התרופה בגוף.
*ההנקה: לא ידוע אם טירזפטיד עוברת לחלב האם. מכיוון שמדובר במולקולה פפטידית גדולה, הסבירות שהיא תיספג במערכת העיכול של התינוק בכמויות משמעותיות היא נמוכה.
*השפעה על גלולות למניעת היריון: טירזפטיד מאטה את ריקון הקיבה, דבר שעלול להפחית את יעילותן של גלולות למניעת היריון הניתנות דרך הפה. מומלץ להוסיף אמצעי מניעה חוסם למשך ארבעה שבועות מתחילת הטיפול ובכל פעם שמעלים את המינון.

## סטטוס משפטי ואישורים
התרופה דורשת מרשם.
התרופה קיבלה את אישור ה-FDA לטיפול בסוכרת במאי 2022, ולאישור לטיפול בהשמנה בנובמבר 2023. התרופה רשומה ומאושרת לשיווק בישראל על ידי משרד הבריאות.

## קישורים חיצוניים

## הערות שוליים

קטגוריה:תרופות לפי א'-ב'
קטגוריה:אגוניסטים לקולטנים ל-GLP-1
טפמידיס

**טפמידיס** (באנגלית: **Tafamidis**; שמות מסחריים נפוצים: **Vyndaqel**, **Vyndamax**) היא תרופה המיועדת להאטת התקדמות מחלה עמילואידוזיס שמתווכים על ידי טרנסתירטין (TTR), כולל קרדיומיופתיה של ATTR. התרופה מייצבת TTR ומפחיתה יצירת משקעי עמילואיד.

## שימוש רפואי
* טיפול ב־ATTR קרדיומיופתיה (ATTR-CM) במבוגרים (wild-type או תורשתי).
* טיפול בעמילואידוזיס תורשתי עם פולינוירופתיה בשלב מוקדם, להאטת החמרה נוירולוגית.

## תופעות לוואי
באופן כללי התרופה נסבלת היטב. תופעות לוואי אפשריות כוללות תסמינים במערכת העיכול, עייפות, וזיהומים שונים, בהתאם לאוכלוסייה ולמחלה הבסיסית.

## התוויות נגד
רגישות־יתר לטפמידיס או לאחד ממרכיבי התרופה.

## פרמקולוגיה של התרופה
### פרמקודינמיקה
טפמידיס נקשרת ל־TTR באתרי הקישור לתירוקסין ומייצבת את הטטרמר. פעולה זו מאטה דיסוציאציה למונומרים – שלב מגביל־קצב בתהליך העמילואידוגני.

### פרמקוקינטיקה
* **ספיגה**: שיא ריכוז בפלזמה לרוב בתוך ~4 שעות; מזון עתיר שומן אינו גורם לשינוי קליני משמעותי בפרמקוקינטיקה.
* **[[פיזור]]**: קשירה לחלבוני פלזמה >99% (בעיקר ל־TTR).
* **זמן [[מחצית חיים]]**: כ־49 שעות.
* **[[הפרשה (ביולוגיה)|הפרשה]]**: כ־59% מהמנה בצואה (בעיקר ללא שינוי), וכ־22% בשתן (בעיקר כגלוקורוניד).

## תגובות בין תרופתיות
טפמידיס מעכבת את הטרנספורטר BCRP ועלולה להעלות חשיפה לתרופות שהן סובסטרטים ל־BCRP (למשל רוזובסטטין); מומלץ לשקול ניטור, והתאמת טיפול במידת הצורך.

## התרופה במחקר
יעילות הטיפול ב־ATTR-CM הוכחה במחקר אקראי כפול־סמיות רב־מרכזי בהשוואה לפלצבו (ATTR-ACT; NCT01994889).

## בטיחות במהלך הריון והנקה
אין נתונים מספקים בבני אדם. במחקרי בעלי חיים נצפתה רעילות עוברית במינונים מסוימים; לכן מומלץ להימנע בהריון, ובהנקה מומלץ להימנע מהנקה במהלך טיפול לפי הנחיות היצרן.

## קישורים חיצוניים

* 
* 
* 
* 


## הערות שוליים

קטגוריה:תרופות לפי א'-ב'
קטגוריה:תרופות הפועלות על המערכת הקרדיווסקולרית
קטגוריה:תרופות יתומות
מחוז זאלצלאנד

**מחוז זאלצלאנד** (בגרמנית: **Salzlandkreis**) הוא מחוז במדינת סקסוניה-אנהלט שבגרמניה. בירת המחוז היא העיר ברנבורג.

## היסטוריה
היסטוריית המחוז דומה בעיקרה לזו של רוב מדינת סקסוניה-אנהלט. לאורך ימי הביניים ורוב העת החדשה לא התקיים המחוז כיחידה שלטונית אחת. בחלקו שלטה נסיכות מנספלד, בחלקו נסיכות אנהלט ובחלקים נוספים שלט לסירוגין בית וטין. החלטות קונגרס וינה ב-1815 שינו את המצב באזור כולו, שעבר לרשות פרוסיה. לאחר מלחמת העולם השנייה נותר השטח בגבולות גרמניה המזרחית. מאז נעשו כמה שינויים מנהליים בהגדרת גבולות המחוזות, כאשר האחרון שבהם, ב-2007, יצר את המחוז מאיחוד של מחוזות אחרים.

## גאוגרפיה
בחלק המערבי של המחוז נמצאים שיפוליו המזרחיים של רכס הרי ההארץ. במחוז זורמים שניים מיובליו של הזאלה, ונשפכים אליו במעברו בשטח המחוז. כמו כן עובר נהר האלבה בצפון המחוז. בדרום נותרו מכרות פתוחים נטושים רבים של ליגניט ושל מלח, מהם נגזר שמו של המחוז.

## חלוקה מנהלית
במחוז 10 ערים ועוד עירייה מקומית אחת הכוללת יישובים כפריים בלבד. להלן רשימת הערים:

## קישורים חיצוניים

זאלצלאנד
עורי צפון

**עורי צפון** היא תנועה מיישבת הקוראת להתיישבות יהודית בדרום לבנון ולשינוי הגבול הצפוני של ישראל. התנועה הוקמה על שמו של ישראל סוקול, לוחם שנפל בעזה במסגרת מלחמת חרבות ברזל.

## רקע והקמה
התנועה נוסדה בסוף מרץ 2024. שמה לקוח מן הפסוק .

באפריל 2024 התקיים אירוע הבכורה של התנועה. ביוני 2024 התקיים כנס מקוון שכונה "כנס לבנון הראשון". הכנס הוצג בתקשורת בישראל כאירוע השקה/כנס ייסוד של התנועה.

התנועה נרשמה כעמותת "עורי צפון – התנועה להתיישבות בצפון הארץ (ע"ר)". בעמותה דווחו מטרות הכוללות הנצחה, הסברה וחינוך, ועידוד רעיון התיישבות יהודית בדרום לבנון.

## מטרות ועמדות
התנועה פועלת לקידום הקמת יישובים יהודיים בשטח לבנון ולשינוי גבולה הצפוני של ישראל.
בפרסומים רשמיים של התנועה היא מתוארת כ"התנועה להתיישבות בדרום לבנון ע״ש ישראל סוקול".

## פעילות
התנועה קיימה פעילות הסברתית ברשתות החברתיות, אירועים וכינוסים, וכן פעולות מחאה וסיורים באזור הצפון, כולל תצפיות לעבר דרום לבנון.

ביוני 2024 פעילים המזוהים עם התנועה שיגרו בלונים ורחפנים לעבר דרום לבנון שנשאו כרוזים הקוראות לתושבים להתפנות, בטענה שהאזור הוא "אדמת ארץ ישראל השייכת ליהודים". ביולי השיקה התנועה ספר ילדים בשם "אלון ולבנון", המתאר ילד החולם לגור בלבנון, ולבסוף גם מגשים את חלומו. הוצאת הספר מומן באמצעות פרויקט הדסטארט.

בתחילת דצמבר פעילים המזוהים עם התנועה נכנסו לשטח דרום לבנון באזור מארון א-ראס וטענו להקמת "מאחז" בשם מי מרום. הפעילים הקימו מספר אוהלים, נטעו עצי ארז והקימו פינה לזכרו של יהודה דרור יהלום. דובר צה״ל בתחילה הכחיש וטען כי הפעילים לא חצו את הגבול וכי האירוע התרחש בשטח ישראל. לפי תחקיר צה"לי האזרחים חצו את הקו הכחול במספר מטרים והקימו אוהלים לפני שהורחקו מהמקום. בסוף דצמבר סיור של פעילי התנועה ביער חניתה בסמוך לגבול, בקריאה להקמת התיישבות יהודית קבועה בדרום לבנון.

ב-19 בינואר 2026, תנועת "עורי צפון" קיבלה תעודת הוקרה בכנס ההצדעה לחלוצי ההתיישבות שקיימה ח"כ לימור סון הר-מלך. 

ב־12 בפברואר פעילים המזוהים עם התנועה הגיעו למרחב הגבול באזור היישוב יראון, כאשר חלקם חצו את גדר הגבול לשטח לבנון ונטעו ארזים מעבר לגדר. לפי הודעת דובר צה"ל, במהלך הפעילות שני חשודים נעצרו והועברו להמשך טיפול משטרת ישראל.בעקבות האירוע הובאה גם תגובתו של חבר הפרלמנט הלבנוני מלחם ח'לף, שגינה את חציית הגדר ואת פגיעה בריבונות לבנון, והדגיש כי גבולות לבנון אינם זירה ליוזמות התיישבות.

## ביקורת ותגובות
במסגרת דיווחים בתקשורת הוצגו גם ביקורות על מטרות התנועה והשלכותיהן, לצד הערכות של חוקרים ומומחים בנוגע לסיכויי מימוש הרעיון ולהשלכות אזוריות אפשריות.

## ראו גם
* גבול ישראל–לבנון
* חלוצי הבשן

## קישורים חיצוניים
* 
* 
* 
* 

## הערות שוליים

קטגוריה:תנועות מיישבות
קטגוריה:ישראל: עמותות
קטגוריה:יחסי ישראל–לבנון
ייסוד מסדר הבירית

**ייסוד מסדר הבירית** (באנגלית: **The Institution of the Order of the Garter**) הוא ציור שמן על בד מאת בנג'מין וסט, חתום ומתוארך לשנת 1787. ממדי היצירה הם 289.9 × 448.8 ס״מ, והיא נושאת את מספר הקטלוג RCIN 407521 באוסף המלכותי הבריטי. הציור נוצר עבור המלך ג'ורג' השלישי, וכיום הוא מושאל לתצוגה בארמון וסטמינסטר בלונדון.

## תיאור היצירה
הציור מתאר את ייסוד מסדר הבירית בשנת 1348, כפי שהתרחש בקפלת אדוארד הקדוש וקפלת ג'ורג' הקדוש בטירת וינדזור. הסצנה מוצגת בחלל פנים גותי. בצדו הימני של המזבח כורעים אדוארד השלישי, מלך אנגליה ובנו הנסיך השחור, יחד עם אבירי מסדר הבירית. מאחורי המזבח עומדים בישופים המברכים את תקנות המסדר. בצדו השמאלי של המזבח כורעת המלכה פיליפה, רעייתו של אדוארד השלישי, ולצדה נשות לווייתה. מעל ההתרחשות המרכזית נראים צופים המתבוננים בטקס מגלריה אחורית.

דיוקנו של וסט שולב בציור לבקשת המלך, ופניו צוירו בידי תלמידו גילברט סטיוארט.

## פרשנות
הציור הוא אחד משמונה ציורי היסטוריה שביצע בנג’מין וסט בשנים 1787–1789 עבור ג’ורג’ השלישי, במטרה לתלותם בחדר הקבלה המלכותי בטירת וינדזור. כוונת המלך הייתה להפוך את החלל ל״חדר כס מסדר הבירית״. רעיון זה התממש במידה רבה, שכן חדר כס מסדר הבירית הנוכחי תופס את מרבית שטחו של החדר המקורי, בצירוף חדר קדם הכס הצר.

נושאי הסדרה עוסקים בייסוד מסדר הבירית ב־23 באפריל 1348, בקדוש הפטרון של המסדר ג’ורג’ הקדוש, ובאירועים מסוף שנות הארבעים של המאה ה־14. אירועים אלה נבחרו משום שהם מדגימים את הגבורה, הנדיבות והאבירות של מייסד המסדר אדוארד השלישי, של בנו הנסיך השחור, ושל אשתו המלכה פיליפה.

## תולדות היצירה והצגה
הציור נמנה עם ארבע היצירות הגדולות בסדרת חדר הקבלה המלכותי, ולפיכך שולם בעבורו סכום של 1,300 גינאות. היצירה הוצגה באקדמיה המלכותית לאמנויות (RA) בשנת 1792. סידור הציורים בחדר הקבלה המלכותי מתועד בצבעי מים מאת צ’ארלס ויילד, שבהם נראים מעל האח ציור אחד ושלושה ציורים מונומנטליים נוספים, בעוד ארבע יצירות קטנות יותר נתלו בזוגות זה מעל זה על שני הקירות האחרים. ציור זה אינו מופיע בצבעי המים של וילד, אך הוא מזוהה כאחד מן הציורים הגדולים שיועדו לקיר הכס.

## תולדות הבעלות
הציור צויר עבור המלך ג’ורג’ השלישי כחלק מתוכנית העיטור של חדר הקבלה המלכותי בטירת וינדזור, והוא נותר מאז באוסף המלכותי. כיום היצירה מושאלת לתצוגה בארמון וסטמינסטר בלונדון.

## הערות שוליים

קטגוריה:מסדר הבירית
קטגוריה:ציורי היסטוריה
קטגוריה:ציורים באוסף המלכותי של הממלכה המאוחדת
קטגוריה:בנג'מין וסט: ציורים
קטגוריה:ציורי שמן
קטגוריה:ציורים מהמאה ה-18
רפי גרינברג

**רפאל (רפי) גרינברג** (נולד ב-10 בינואר 1958) הוא פרופסור אמריטוס במכון לארכאולוגיה, אוניברסיטת תל אביב.

## ביוגרפיה
נולד ב-10 בינואר 1958. למד במכון לארכאולוגיה של האוניברסיטה העברית בירושלים תואר ראשון (1981), תואר שני (1987) ודוקטורט (1997). כותרת הדוקטורט שלו הייתה: "יישוב עמק חולה מראשית תקופת הברונזה הקדומה ועד סוף תקופת הברונזה התיכונה 2א : מחקר ארכאולוגי אזורי." בין 1985–2000 ערך את "חדשות ארכיאולוגיות" ב"עתיקות".

החל מ-1998 הוא מלמד באוניברסיטת תל אביב, ובראשית 2026 יצא לגמלאות. שימש כפרופסור אורח באוניברסיטת קליפורניה בלוס אנג'לס (2010-2011), באוניברסיטת בראון (2019‒2020) ואוניברסיטת שיקגו (2015). בין 2011- 2016 שימש כ ביוניברסיטי קולג' לונדון. שימש כחבר מערכת בכתבי העת: , LEMA (Brepols) *ו-Strata.* גרינברג חבר בארגון אקדמיה לשוויון.

גרינברג הוא מייסד-שותף של החל"צ עמק שווה, המבקשת למנוע שימוש בארכאולוגה ככלי פוליטי בסכסוך הישראלי-פלסטיני. ב-2025 היה גרינברג צפוי להשתתף בכנס הארכאולוגיה הישראלי ה-49. עמיחי אליהו, שר המורשת הישראלי, דרש לבטל את השתתפותו של גרינברג בכנס בשל הקו הביקורתי שמתח על התנהלות הקהילה הארכאולוגית הישראלית בגדה המערבית. בעקבות ההתערבות הפוליטית, הודיעה הוועדה המארגנת על ביטול הכנס.

## מחקרו

## ספריו
* R. Greenberg and A. Keinan. *Israeli Archaeological Activity in the West Bank and East Jerusalem: A Sourcebook*. Ostracon Press, 2009. 180 pp. + digital database
* *Early Urbanizations in the Levant: A Regional Narrative.* New Approaches to Anthropological Archaeology. London: Leicester University Press, 2002. xii + 141 pp.
* A. Biran, D. Ilan and R. Greenberg. *Dan* I. Jerusalem: Hebrew Union College, 1996. 329 pp. Part II: A. Gopher and R. Greenberg. The Pottery Neolithic Levels (pp. 65–81); Part III: R. Greenberg. The Early Bronze Age Levels (pp. 83–160).
* The archaeology of the Bronze Age Levant: From urban origins to the demise of city-states, 3700-1000 BCE (Cambridge, 2019)
* רפאל גרינברג, יאניס חמילקיס **, אומה וגזע : התמודדות עם העבר ודה קולוניזציה של העתיד בישראל וביוון** (מאנגלית: אסף נתיב) הקיבוץ המאוחד, סדרת קו אדום 2024. 

## קישורים חיצוניים

* רפאל (רפי) גרינברג באתר ארכיון השמאל

## הערות שוליים

קטגוריה:ארכאולוגים ישראלים
קטגוריה:סגל אוניברסיטת תל אביב: ארכאולוגיה ותרבויות המזרח הקדום
קטגוריה:בעלי תואר דוקטור מהאוניברסיטה העברית בירושלים
קטגוריה:ישראלים שנולדו ב-1958
דניאל דויטש

**דניאל דויטש** (נולד ב-1983), הוא פרופסור מן המניין בבית הספר למדעי המחשב באוניברסיטת תל אביב, וחוקר בתחום מסדי נתונים.

## ביוגרפיה

נולד בתל אביב. למד לתואר ראשון במדעי המחשב באוניברסיטת תל אביב, במקביל לתיכון. בגיל 26 קיבל תואר דוקטור למדעי המחשב מאוניברסיטת תל אביב, על עבודה בהנחיית טובה מילוא שכותרתה "Querying Web-Based Applications Under Models of Uncertainty". לאחר תקופת פוסט דוקטורט באוניברסיטת פנסילבניה וב-INRIA בצרפת שב לישראל כחבר סגל. פרסם כ-100 מאמרים בתחום מסדי נתונים. מאמרו זכה בפרס המאמר הטוב ביותר בכנס VLDB לשנת 2017. זכה במענקי מחקר מטעם האיחוד האירופי (ERC), קרן ישראל-ארצות הברית למדעים (BSF) והקרן הישראלית למדעים (ISF, מספר פעמים).

פרופ' דויטש הנחה תלמידי מחקר רבים, ושניים מהם מכהנים כיום כמרצים בכירים באוניברסיטאות בישראל (ד"ר אמיר גלעד באוניברסיטה העברית וד"ר יובל מוסקוביץ' באוניברסיטת בן-גוריון בנגב).

## קישורים חיצוניים
* 
* פרופ' דניאל דויטש, באתר הפקולטה למדעים מדויקים ע"ש ריימונד ובברלי סאקלר

## הערות שוליים

קטגוריה:בעלי תואר דוקטור מאוניברסיטת תל אביב
קטגוריה:סגל אוניברסיטת תל אביב: מתמטיקה ומדעי המחשב
קטגוריה:ישראלים שנולדו ב-1983
.fk

היא סיומת אינטרנט מדינית (ccTLD) של איי פוקלנד. הסיומת נפתחה בשנת 1997 ומנוהלת על ידי רגולטור התקשורת של ממשלת איי פוקלנד, עם  כגוף טכני.

רישום שם מתחם עם הסיומת .fk מותר רק לתושבי איי פוקלנד או גופים בעלי זיקה מוכחת לאיים.

## סיומות אינטרנט משניות
רישום שמות מתחם עם הסיומת .fk אפשרי רק תחת הסיומות המשניות:
* ***' – [[חברה (תאגיד)|חברות מסחריות]]
* ***' – ארגונים לא מסחריים
* ***' – ממשלה
* ***' – מוסדות להשכלה גבוהה
* ***' – יחידים
* ***' – תשתית רשת

## קישורים חיצוניים

* 
* 

## הערות שוליים

קטגוריה:סיומות אינטרנט למדינות
קטגוריה:איי פוקלנד
מקהלת נשמה

**מקהלת** **נשמה** היא מקהלה חסידית-ישראלית המבצעת מוזיקה חסידית. מנצח המקהלה הוא המוזיקאי והמעבד איציק פילמר.

## היסטוריה
200px|ממוזער|הרכב המקהלה|ימין
עוד קודם להקמתה במתכונתה הנוכחית, פעלה המקהלה באירועים ובהופעות תחת השם "המקהלה של איציק פילמר". בדצמבר 2018 חברה המקהלה למשרד ההפקות "נטע לוין" ומותגה תחת השם "מקהלת נשמה". למקהלה אולפן בית, בו מוקלטים כל הפקות המקהלה.

המקהלה פועלת בעיקר בישראל, ומופיעה לעיתים בארצות הברית, רוסיה, דובאי ובמדינות אירופה. היא משתתפת בסינגלים, קליפים ואלבומים של זמרים חרדים רבים. היא מופיעה בהופעות, חתונות, בריתות, בר מצוות, אירועי התרמה ("דינרים"), וכן באירועי בוטיק פרטיים. נכון ל-2026 למקהלה כ-23 חברי מקהלה ולעיתים היא פועלת בכמה צוותים במקביל. מי שמשמים כמנצחים בהרכבי המשנה הם שמוליק קאליש, שמוליק גולדשטיין ונטע שפריי.

בספטמבר 2019 השתתפה המקהלה בקליפ לביצוע היצירה "מלוך" בנוסח ויז'ניץ, לצד הזמרים מוטי ויזל ודודי לינקר. באפריל 2020 השתתפה המקהלה בקליפ לשיר "ואהבת לרעך כמוך", גרסת כיסוי לשירם של פרחי מיאמי, לצד הזמר משה דוד וייסמנדל; הקליפ צולם באמצעות ה"זום" בשל מגפת הקורונה. בפברואר 2021 השתתפה בסינגל "יבוא המלך", לצד הזמרים ארי היל ומשה דוד וייסמנדל; את השיר הלחין בנצי שטיין. בספטמבר 2023 השתתפה המקהלה בסינגל-קליפ "ויאמר סלחתי", לצד הזמרים ארי היל, מוטי ויזל ושייע גרוס; את השיר הלחין מנצח המקהלה איציק פילמר. באותו חודש השתתפה בסינגל-קליפ "למען ידעו" לצד הזמר מוטי שטיינמץ. בפברואר 2024 השתתפה המקהלה בשיר "לראות בנים", לצד הזמר שמוליק קליין. בספטמבר 2024 השתתפה בסינגל-קליפ "תשר"ת", לצד הזמרים משה דוד וייסמנדל וקובי ברומר; את השיר הלחין מנצח המקהלה איציק פילמר. באוגוסט 2025 השתתפה בקליפ לשיר "אתה השם", לצד יידל ורדיגר ומרדכי בן-דוד, מתוך האלבום "הוא ולא אחר" של ורדיגר.

בספטמבר 2025, החל פרויקט "א חברותא מיט נשמה", בו המקהלה מארחת זמרים לביצועים חיים באולפן. עד כה התארחו בפרויקט הזמרים מוטי ויזל ובנצי שטיין.

המקהלה משתתפת בהקלטות אלבומים, בין היתר השתתפה באלבום "עולם", המורכב מלחניו של יואל ישראל זופניק, שיצא בפברואר 2025 והשתתפו בו זמרים רבים, בהם אברהם פריד, זאנוויל ויינברגר, מאיר אדלר, ברוך לוין, בני פרידמן, אהרלה סמט, הלל פלאי ומוטי שטיינמץ; באלבום "כוח הישראלי" של הזמר שרולי גרין בהפקת פרויקט "Thank You Hashem", שיצא במאי 2025; באלבום "בקול נעים" של הזמר משה דוד וייסמנדל שיצא ביוני 2025 ובאלבום "שמואל א'" של הזמר שמוליק קליין, שיצא בדצמבר 2025.

בין האירועים הגדולים בהם הופיעה המקהלה: בר המצווה של מוישי הולצברג, ניצול מתקפת הטרור במומבי, שהתקיימה בדצמבר 2019 בהשתתפות דיפלומטים וזמרים רבים; "מעמד בני הישיבות" של איחוד בני הישיבות בהיכל ארנה בירושלים, שהתקיים בספטמבר 2021, בהשתתפות הרב חיים קניבסקי; חתונת הרב לוי דוכמן, הרב הראשי של הקהילה היהודית באיחוד האמירויות, שהתקיימה בספטמבר 2022, בה השתתפו אנשי ממשל ודיפלומטיה רבים; ומספר פעמים בחגיגות לציון י"ט כסלו ("חג הגאולה") במוסקבה, בהשתתפות רבה הראשי של רוסיה, הרב ברל לזר.

## קישורים חיצוניים

* 
* 

## הערות שוליים

קטגוריה:מוזיקה חסידית
קטגוריה:מקהלות בישראל
דובי הקוטב של קוקה-קולה

ממוזער|דוב קוטב של קוקה קולה
**דובי הקוטב של קוקה-קולה** הם דמויות פרסומיות אייקוניות המזוהות עם מותג המשקה קוקה-קולה. הדמויות מוכרות בעיקר בזכות הופעתן בפרסומות טלוויזיה משנות ה־90, אך שורשיהן מגיעים כבר לפרסומות מודפסות מתחילת המאה ה־20.

## היסטוריה
כבר בשנת 1922 פרסמה קוקה-קולה מודעת דפוס בצרפת, שבה הופיע דוב קוטב כחלק מהדימויים החזותיים של המותג. מודעה זו נחשבת לאחת ההופעות המוקדמות ביותר של דוב קוטב בפרסום של קוקה-קולה, עוד לפני יצירת הדמויות המוכרות מהטלוויזיה.

הגרסה המודרנית והמפורסמת של דובי הקוטב נוצרה בשנת 1993 באמצעות הנפשה ממוחשבת. הפרסומת הראשונה הציגה משפחת דובי קוטב הצופה בזוהר הצפוני תוך כדי שתיית קוקה-קולה, והפכה להצלחה עולמית.

## מאפיינים
דובי הקוטב של קוקה-קולה מתוארים כידידותיים, רגועים ובעלי אופי משפחתי. הם חיים בסביבה קפואה ומשדרים חום, שמחה וקרבה. הדמויות כמעט ואינן מדברות, והמסרים מועברים בעיקר באמצעות הבעות פנים, מוזיקה ואווירה.

## השפעה תרבותית
הדובים הפכו לחלק בלתי נפרד מהתרבות הפופולרית ומהמיתוג של קוקה-קולה. הם הופיעו בפרסומות טלוויזיה, שלטי חוצות, צעצועים, בובות, משחקי וידאו ומוצרי אספנות. עבור רבים, הם מזוהים במיוחד עם תקופת החורף ועונת החגים.

## שימוש בפרסום מודרני
קוקה-קולה ממשיכה להשתמש בדובי הקוטב גם במאה ה־21, כולל בקמפיינים דיגיטליים וברשתות החברתיות, לעיתים תוך שילוב נוסטלגיה עם טכנולוגיות אנימציה חדשות.

## מורשת
דובי הקוטב של קוקה-קולה נחשבים לאחת הדוגמאות המצליחות ביותר לשימוש בדמויות אנימציה בפרסום. מהמודעה הצרפתית משנת 1922 ועד לפרסומות המודרניות, הם משקפים את ההתפתחות של המותג ואת החיבור הרגשי שהוא יוצר עם קהל הצרכנים.

## קישורים חיצוניים

קטגוריה:קוקה-קולה
קטגוריה:דוביים בתרבות
חיצית שונת-כתמים

**חִצִּית שׁוֹנַת-כְּתָמִים** (שם מדעי: *Ischnura pumilio*) היא מין של שפרירית ממשפחת הרומחיתיים. חיצית זו בעל תפוצה רחבה על פני מרבית אירופה, מזרחה עד צפון-מזרח סין, וידועה ביכולתה להתיישב באזורים חדשים. בישראל היא התמעטה וכיום היא הנדירה מבין החיציות בארץ, היא נצפית בעיקר ברמת הגולן והגליל העליון.

## תיאור
**מידות**: אורך כולל 26–31 מ"מ (מתוכם הבטן 22–25), ואורך הכנף האחורית 14–18 מ"מ.

החיצית שונת הכתמים היא שפרירית קטנה, הקטנה מבין מיני החיציות באזורנו.

♂: הזכר יחסית קל לזיהוי ביחס לחיציות אחרות, בשל כך שהצבע הכחול בגב פרקי הבטן מופיע אצלו בעיקר ב-S9 עם גלישה ל-S8 (אך חשוב לא להתבלבל עם מין שטרם נצפה בישראל, חיצית פרסית (*Ischnura intermedia* ), שאצלה S8 כחול ברובו). הפטרוסטיגמה דו-גונית ופחות מוארכת מחיציות אחרות, ובנוסף בכנפיים האחוריות היא קטנה יותר ואפרפרה (מה שהקנה לה את שמה העברי). לוחית העורף (פרונוטום) מעוגלת וחסרת קוץ בולט.

♀: הנקבות פולימורפיות באופן אופייני לחיציות. הצעירות לרוב בצבע כתום עז, שלעיתים קרובות גולש גם לעורקי הכנף. על הראש יותר צבע כתום מאשר חיציות צעירות כתומות אחרות, והצבע הכתום גולש גם ל-S3. בוגרות יכולות להיות ירוקות או כחולות, עם פסי-כתף (Antehumeral stripes) עבים התחומים מלמטה בפס שחור דק למדי. גב פרקי הבטן תמיד שחור עד קצהו.

## אקולוגיה
עונת התעופה העיקרית שלה היא ממרץ עד אוקטובר, והיא עוברת לפחות 2 דורות בשנה.

### תפוצה
החיצית שונת-הכתמים נפוצה על-פני שטח נרחב מהמערב הפלארקטי, החל מהאיים האזוריים באוקיינוס האטלנטי במערב, דרך המגרב, מרבית אירופה (בהתפשטות צפונה בשל התחממות האקלים), דרום-מערב אסיה ומרכזה, סיביר, וצפון-מזרח סין ומונגוליה במזרח. היא נדירה יותר באזורים צחיחים בתחומה.

### בית גידול
מין זה הוא בין הראשונים ליישב גופי מים חדשים, ושם נצפים המספרים הכי גדולים. היא מעדיפה מים עומדים; מים רדודים ודלילי צמחייה הם אידיאליים. עם התפשטות הצמחייה והתבססות הצמחייה הקבועה, האוכלוסיות בדרך כלל נעלמות שוב. אוכלוסיות קבועות אך קטנות יותר מופיעות בסביבות טבעיות יותר, כמו ביצות ונחלים קטנים, והיא מעדיפה אזורי שפלה.

## גלריה

קובץ:Scarce Blue-tailed Damselfly (Ischnura pumilio), Latchmore Brook - geograph.org.uk - 5833140.jpg|זכר מלמעלה, הדגם הייחודי בקצה הבטן (כחול בפרק S9 עם גלישה ל-S8) מבדיל אותה מהחיציות האחרות באזורנו
קובץ:Tenger grasjuffer.jpg|המין קרוי בעברית על שם הפטרוסטיגמה השונה בין זוג הכנפיים הקדמיות לאחוריות: הקדמיות גו-גוניות ורחבות, והאחוריות אפרפרות וקטנות
קובץ:IschnuraPumilioFemale Coll.jpg|נקבה צעירה למעלה ובוגרת למטה. הן ניכרות בפסי הכתף (Antehumeral stripes) הרחבים התחומים מלמטה בפס שחור דק
קובץ:IschnuraPumilio JuvFemale.jpg|נקבה צעירה, הכתום בבטן נמשך לאורך S1–S2 וגולש ל-S3
קובץ:Scarce Blue-tailed Damselfly (Ischnura pumilio), Latchmore Brook - geograph.org.uk - 5833144.jpg|גב פרקי הבטן תמיד שחור לכל האורך עד הקצה
קובץ:Ischnura pumilio copulating, Bulgaria 01.jpg|זוג בהזדווגות


## קישורים חיצוניים

## הערות שוליים

קטגוריה:שפריריות
קטגוריה:בעלי חיים שתוארו ב-1825
Here I Am (שיר של אייר סופליי)

"**Here I Am**" או "**Here I Am (Just When I Thought I Was Over You)**", הוא שיר שנכתב והוקלט לראשונה על ידי המוזיקאי האמריקאי נורמן סאליט ויצא כסינגל בשנת 1980 בהוצאת RCA רקורדס. השיר הוקלט שנה לאחר מכן על ידי הצמד הבריטי-אוסטרלי, אייר סופליי, ויצא כסינגל השני מתוך אלבום האולפן השישי שלהם, "The One That You Love".

## רקע
השיר נכתב על ידי הזמר-יוצר האמריקאי נורמן סאליט, שהוציא אותו כסינגל בשנת 1980, בליווי השיר "This Time I Know It's Real". שני השירים מופיעים באלבום האולפן היחיד של סאליט, "Here I Am", משנת 1982.

בשנת 1981, הצמד הבריטי-אוסטרלי, אייר סופליי הוציא את גרסתו לשיר, שהיה להיט טופ 5 בארצות הברית. השיר באלבום נקרא במקור בשם "Here I Am",  אך כשיצא הסינגל, שונה שמו ל-"Here I Am (Just When I Thought I Was Over You)" כדי לא להתבלבל עם שיר אחר שלהם, "The One That You Love", שיצא מוקדם יותר באותה שנה, וכלל את השורה "Here I am, the one that you love."

## ביצועים במצעדים
הגרסה של אייר סופליי יצאה כסינגל בסתיו 1981, הגיעה למקום החמישי במצעד בילבורד הוט 100 בנובמבר של אותה שנה, ונשארה בטופ 40 במשך 15 שבועות. השיר גם שהה שלושה שבועות בראש מצעד השירים העכשוויים למבוגרים של בילבורד.

## מיקומי שיא במצעדים

## משתתפים
* ראסל היצ'קוק – שירה
* גרהם ראסל – שירה, גיטרה
* ביל ליניין – פסנתר

## קישורים חיצוניים
* 20px "Here I Am", באתר המוזיקה AllMsuic **(באנגלית)**
* 20px "Here I Am", באתר המוזיקה MusicBrainz **(באנגלית)**
* 20px "Here I Am", באתר המוזיקה Discogs **(באנגלית)**
* 30px "Here I Am", באתר המוזיקה Genius **(באנגלית)**
* 20px "Here I Am", באתר המוזיקה Spotify **(באנגלית)**
* 44px "Here I Am", באתר המוזיקה אפל מיוזיק **(באנגלית)**
* 44px "Here I Am", באתר המוזיקה Deezer **(באנגלית)**
* 55px "Here I Am", באתר המוזיקה Tidal **(באנגלית)**
* 20px "Here I Am", באתר המוזיקה Musixmatch **(באנגלית)**
* 50px "Here I Am", באתר המוזיקה שזאם **(באנגלית)**
* 20px ["Here I Am"](https://www.last.fm/music/Air+Supply/Ultimate+Air+Supply/Here+I+Am+(Just+When+I+Thought+I+Was+Over+You)), באתר המוזיקה Last.fm **(באנגלית)**
* "Here I Am", באתר המוזיקה SecondHandSongs **(באנגלית)**

## הערות שוליים

קטגוריה:שירים באנגלית
קטגוריה:שירי אייר סופליי
קטגוריה:סינגלים בהוצאת אריסטה רקורדס
קטגוריה:סינגלים בהוצאת RCA רקורדס
קטגוריה:בלדות משנות ה-1980
תומאס הנקס

**תומאס קולגרוב הנקס** (באנגלית: **Thomas C. Hanks**) היה סייסמולוג אמריקאי. הוא עבד עבור המכון הגאולוגי של ארצות הברית (USGS) במנלו פארק, קליפורניה . ד"ר הנקס היה חבר באגודה הסייסמולוגית של אמריקה , באיגוד הגיאופיזי האמריקאי , במכון לחקר הנדסת רעידות אדמה , באגודה הגאולוגית של אמריקה , באגודה הגאולוגית הפנינסואלית באוניברסיטת סטנפורד, ובאגודות גאולוגיות רבות אחרות. ד"ר הנקס חיבר עשרות מאמרים אקדמיים בסייסמולוגיה של תנועה חזקה ובגיאומורפולוגיה טקטונית.

בשנת 1979 הציעו הסייסמולוג היפני-אמריקאי הירו קאנמורי, פרופסור לסייסמולוגיה במכון הטכנולוגי של קליפורניה, וד"ר הנקס, להשתמש בסולם גודל המומנט כדי להחליף את סולם ריכטר למדידת גודלה היחסי של רעידת אדמה. הסיבה לכך הייתה שהסייסמוגרמות שסולם ריכטר מפיק, מגיעות לרוויה במגניטודות הגדולות, בעוד שאלה שמופקות באמצעות סולם גודל המומנט אינן מגיעות לרוויה.

הנקס סיים תואר ראשון בהנדסה גאולוגית מאוניברסיטת פרינסטון בשנת 1966 לאחר שסיים תזה בכירה בשם "משמעות ניסוי זרימת חום על מאדים". מאוחר יותר הוא קיבל את הדוקטורט שלו מהמכון הטכנולוגי של קליפורניה בשנת 1972 לאחר שסיים עם דיסרטציה בשם "תרומה לקביעה ולפרשנות של פרמטרים של מקורות סייסמיים".

ב-5 במרץ 2024, הנקס נפטר משבץ מוחי לאחר מאבק בסרטן הערמונית. סימפוזיון מדעי לציון חייו נערך על ידי ה-USGS במרכז המחקר של נאס"א באוקטובר 2024.
## קישורים חיצוניים

## ביאורים

## הערות שוליים

קטגוריה:פיזיקאים אמריקאים
קטגוריה:סייסמולוגים
קטגוריה:בוגרי אוניברסיטת פרינסטון
קטגוריה:בעלי תואר דוקטור מהמכון הטכנולוגי של קליפורניה
קטגוריה:סגל המכון הטכנולוגי של קליפורניה
קטגוריה:אמריקאים שנולדו ב-1944
קטגוריה:אמריקאים שנפטרו ב-2024
קרוס-קורלציה

**קרוס-קורלציה** (Cross-correlation) היא מדד מתמטי המודד את הדמיון בין שני אותות (או סדרות נתונים) כפונקציה של הזזה זמן (lag) של אחד ביחס לשני, ומשמשת לזיהוי תבניות או תכונות ידועות בתוך אות ארוך יותר, כמו במכ"ם, זיהוי תמונות ועיבוד אותות, על ידי השוואתם עם גרסה מוזזת. היא קשורה לקונבולוציה אך מחפשת דמיון, בעוד שאוטו-קורלציה היא הקרוס-קורלציה של אות עם עצמו.

עקרונות ושימושים עיקריים:
* **מדידת דמיון:** מודדת עד כמה שני אותות דומים זה לזה ככל שאחד מוזז (מוסט) ביחס לשני במישור הזמן או המרחב.
* **[[זיהוי תבניות]]:** שימושית למציאת תבנית קצרה (ה"template") בתוך אות ארוך ומורעש, כמו זיהוי אות משודר באות מוחזר במכ"ם.
* **[[עיבוד אותות]]:** משמשת במערכות כמו רדאר (זיהוי פולסים), עיבוד תמונה (איתור תבניות), וניתוח סדרות עיתיות.
* **מתאם צולב (Cross-correlation) לעומת אוטו-קורלציה (Autocorrelation):**
** **קרוס-קורלציה:** משווה שני אותות **שונים** (או סדרות שונות).
** **[[מתאם עצמי|אוטו-קורלציה]]:** משווה אות עם עצמו, ומגלה מחזוריות או דפוסים חוזרים בו.
* **יישומים נוספים:** ניתוח נתונים פיננסיים, סייסמולוגיה, אסטרונומיה וניתוח תמונות רפואיות.

## קישורים חיצוניים
* 

## הערות שוליים

קטגוריה:עיבוד אותות
נרנדומילסט

**נרנדומילסט** (באנגלית: **Nerandomilast**, שם מסחרי **Jascayd**) היא תרופה לטיפול בפיברוזיס ריאתי אידיופתי (Idiopathic Pulmonary Fibrosis).
התרופה שייכת לקבוצת מעכבי פוספודיאסטראז 4, והיא סלקטיבית לאיזופורם B.

## מנגנון פעולה
התרופה מעכבת את האנזים פוספודיאסטראז 4 (PDE4). מנגנון הפעולה המשוער שלה כולל העלאת רמות cAMP בתוך התא ומפחיתה ביטוי של גורמי גדילה פרו-פיברוטיים וציטוקינים דלקתיים

נרנדומילסט היא תרופה בעלת מבנה של מולקולה קטנה ממשפחת תיאנופירימידין סולפוקסיד
, וכולל ליבת thieno[3,2-d]pyrimidin-5-one, שמחוברים אליה קבוצת (5-chloropyrimidin-2-yl)piperidinyl ושרשרת צד (R)-hydroxymethyl-cyclobutylamino

מבנה מרחבי זה מאפשר זיקה גבוהה יחסית לאנזים וסלקטיבוית לאיזופורם B של פוספודיאסטראז 4 (PDE4), תוך צמצום עיכוב של איזופורמים PDE4 אחרים. הסטריאוכימיה של הסולפוקסיד (S) וקונפיגורציית (5R) במרכז הציקלובוטיל חיונית לסלקטיביות זו.

## התוויות
נרנדומילסט מיועדת לטיפול במבוגרים עם **[[לייפת|פיברוזיס]] ריאתי אידיופטי** (Idiopathic Pulmonary Fibrosis).

## התויות נגד
השימוש בתרופה אינו מומלץ לחולים עם **מחלת כליות סופנית** או **מחלת כבד קשה**.
כמוכן, נשים בהריון, מתכננות הריון, או מניקות, צריכות להתייעץ עם הרופא המטפל לפני השימוש בתרופה.

## דרך מתן ומינון
נרנדומילסט זמינה בטבליות של 18 מ"ג ו-9 מ"ג. המינון הרגיל הוא 18 מ"ג דרך הפה פעמיים ביום, בערך כל 12 שעות.
במקרים שבהם יש צורך, ניתן להוריד את המינון ל-9 מ"ג פעמיים ביום לפי שיקול דעתו של הרופא המטפל.
מטופלים הנוטלים במקביל פירפנידון צריכים להשתמש רק במינון 18 מ"ג. הטבליות ניתן לבלוע בשלמותן או להמס במים, והתרופה ניתנת לנטילה עם מזון או בלעדיו.

## תופעות לוואי
תופעות הלוואי השכיחות ביותר הקשורות לטיפול כוללות שלשול, זיהום בדרכי הנשימה העליונות, דיכאון, ירידה במשקל ובתיאבון, בחילות והקאות, עייפות, כאבי ראש וכאבי גב, וכן סחרחורת.

## אינטראקציות תרופתיות
לתרופה יש אינטראקציה עם פירפנידון (Pirfenidon), המפחיתה את רמות נרנדומילסט בגוף. לכן, מטופלים הנוטלים פירפנידון צריכים להשתמש אך ורק במינון הגבוה של 18 מ"ג.

תרופות מסוימות, כגון קטוקונזול (Ketoconazole), איטרוקונזול (Itraconazole), פוסאקונזול, ווריקונזול, קלריתרומיצין (Clarithromycin), אריתרומיצין, דילטיאזם, ווראפמיל (Verapamil), עלולות להעלות את רמות נרנדומילסט בגוף. אם נוטלים אחת מהתרופות הללו, יש להתייעץ עם הרופא המטפל לגבי הצורך בהתאמות מינון.

תרופות אחרות, כגון ריפמפיצין, קארבאמזפין, פניטואין, פנוברביטל, ותמצית סנט ג’ון (St. John’s wort), עלולות להפחית את היעילות של נרנדומילסט. גם במקרה זה מומלץ להתייעץ עם הרופא המטפל.

## הערות שוליים

קטגוריה:תרופות לפי א'-ב'
טפליזומאב

**טפליזומאב** (באנגלית: **Teplizumab**), היא תרופה המשווקת תחת השם המסחרי **Tzield**. היא תרופה מסוג נוגדן חד-שבטי המשמשת לעיכוב או מניעה של התפתחות סוכרת מסוג 1 קלינית. התרופה אושרה על ידי מנהל המזון והתרופות האמריקאי (FDA) בשנת 2022 והיא הטיפול הראשון בעולם שנועד לשנות את מהלך המחלה ולא רק לטפל בתסמיניה.

## שימוש רפואי
התרופה מיועדת למבוגרים וילדים מגיל 8 ומעלה הנמצאים בשלב 2 של סוכרת מסוג 1. שלב זה מאופיין בנוכחות של נוגדנים עצמיים בדם ורמות סוכר לא תקינות, אך ללא תסמינים קליניים ברורים. במחקרים קליניים נמצא כי טפליזומאב הצליחה לעכב את הופעת השלב הקליני (שלב 3) של המחלה בכ-25 חודשים בממוצע.

## מנגנון פעולה
טפליזומאב היא נוגדן חד-שבטי מסוג anti-CD3. היא נקשרת לקולטן CD3 הנמצא על פני תאי T של מערכת החיסון. על ידי כך, היא מווסתת את פעילות תאי ה-T שתוקפים בטעות את תאי הבטא בלבלב המייצרים אינסולין, ובכך מאטה את הרס התאים.

## תופעות לוואי
תופעות הלוואי הנפוצות ביותר כוללות:
* ירידה זמנית ברמת הלימפוציטים בדם
* פריחה בעור
* כאבי ראש

## קישורים חיצוניים
* אתר התרופה הרשמי (Tzield)

## הערות שוליים

קטגוריה:תרופות לפי א'-ב'
קטגוריה:נוגדנים
קטגוריה:תרופות לטיפול בסוכרת
מיקופנולאט

**מיקופנולאט** (באנגלית: **Mycophenolate**) היא תרופה לדיכוי מערכת החיסון. היא משמשת בעיקר למניעת דחיית שתל וכן לטיפול במחלות אוטואימוניות שונות. התרופה קיימת גם כקדם-תרופה, **מיקופנולאט מופטיל** שמומרת לחומר הפעיל **חומצה מיקופנולית** ("Mycophenolic acid").

## מנגנון פעולה
מיקופנולאט פועלת באמצעות עיכוב האנזים  (IMPDH), אנזים חיוני לסינתזה של נוקלאוטידים מסוג גואנוזין. עיכוב זה פוגע ביכולת ההתרבות של לימפוציטים מסוג B ו־T, אשר תלויים במסלול זה לצורך חלוקה ותפקוד. כתוצאה מכך חלה ירידה בפעילות מערכת החיסון.

## שימושים רפואיים
***מניעת דחיית שתלים**, בעיקר לאחר השתלת כליה, לב, וכבד.
* **טיפול במחלות אוטואימוניות**, כגון זאבת אדמנתית מערכתית, דלקת כליות על רקע אוטואימוני, סקלרודרמה (בעיקר עם מעורבות ריאתית), סוגים מסוימים של דלקת כלי דם.

## צורות מתן ומינון
התרופה ניתנת בדרך כלל דרך הפה בצורת טבליות או כמוסות, ולעיתים בעירוי תוך־ורידי. המינון משתנה בהתאם להתוויה הרפואית, למצב הקליני ולמאפייני המטופל, כגון משקל ותפקוד כלייתי.

## תופעות לוואי
### תופעות לוואי שכיחות
* דיכוי מח עצם (כולל אנמיה ולויקופניה)
* זיהומים חוזרים עקב דיכוי חיסוני
* הפרעות במערכת העיכול, כגון שלשולים, בחילות וכאבי בטן

### תופעות לוואי חמורות
* סיכון מוגבר לזיהומים קשים
* עלייה בסיכון להתפתחות ממאירויות מסוימות
* השפעה טרטוגנית – התרופה אסורה לשימוש במהלך היריון

## אזהרות והתוויות נגד
* היריון והנקה
* רגישות יתר לחומר הפעיל או לאחד ממרכיבי התרופה
* יש צורך במעקב רפואי קבוע, כולל בדיקות דם

## אינטראקציות בין־תרופתיות
מיקופנולט עלולה ליצור אינטראקציות עם תרופות אחרות המדכאות את מערכת החיסון, נוגדי חומצה ותרופות המשפיעות על תפקוד הכליות, דבר העלול להשפיע על יעילות התרופה או להגביר את הסיכון לתופעות לוואי.

## קישורים חיצוניים


* AHFS / Drugs.com – Mycophenolic Acid Monograph
* U.S. Food and Drug Administration (FDA) – Medication Guide for CellCept


קטגוריה:תרופות לפי א'-ב'
קטגוריה:תרופות שמדכאות את מערכת החיסון
0.416 בארט

ממוזער|50px|כדור 0.416 בארט
**0.416 בארט** היא תחמושת צליפה מסוג כדור לטווח ארוך במיוחד בקליבר  שפותחה ומיוצרת על ידי חברת הנשק בארט. טווח הירי היעיל שלה עולה על  ומגיע אף ל-. התחמושת פותחה על ידי כריס בארט (Chris Barrett) ופיט פוראס (Pete Forras) ב-2005 בהתבסס על ה-0.5 BMG, תחמושת ותיקה ונפוצה למקלע כבד ורובים נגד ציוד (כגון הבארט M82A1). כדור זה פתוח במקור לרובה הבארט M99 אך כיום משווק לרובה הבארט MRADELR, שמסתמך על ההצלחה של הבארט MRAD.
* סוג: כדור סנטרפייר חסר רכס (Rimless) עם מבנה "צוואר בקבוק"
* קוטר: 0.416 אינץ' = 10.6 מ"מ
* אורך התרמיל: 83 מ"מ
* אורך כולל: 118 מ"מ
* מסת הקליע: 398 גריין = 26 גרם
* מהירות: 960 מטר לשנייה
* אנרגיה: 11,887 ג'אול
* טווח ירי אפקטיבי מרבי:  = .

## קישורים חיצוניים

בארט, 0.416
קפה קלוזרי דה לילה

**קפה קלוסרי דה לילה** (בצרפתית: **La Closerie des Lilas**) הוא מסעדה, בראסרי ובר הנמצא ברובע השישי באזור מונפרנאס בפריז.

בתי קפה ידועים נוספים כמו "קפה Le Dôme", "לה רוטונד", "לה סלקט" ו"לה קופול", ממוקמים גם הם בשדרות מונפרנס.

המקום שימש בעבר כבית קפה והפך למסעדת גורמה, הוא קיבל את שמו מאולם הריקודים לשעבר  (1847–1940), הידוע יותר בשם "Bal Bullier", שפעל בסמוך. זהו אחד מבתי הקפה שאליהם הגיעו אמנים ואינטלקטואלים, במיוחד במחצית הראשונה של המאה ה-20.

## היסטוריה
בתחילת שנות ה-60 של המאה ה-19, בית הקפה "לה קלוזרי דה לילה" היה מקום המפגש של קבוצת ציירים שנקראו-הבלתי מתפשרים. היו אלה ציירים שעזבו את הסטודיו של שארל גלייר בבית הספר הלאומי הגבוה לאמנויות היפות בפריז, וביניהם היו בזיל, רנואר, מונה וסיסלי, ופיסארו. ציירים אלה הפכו לימים לאימפרסיוניסטים.

בבית הקפה נהגו לשבת גם אמיל זולא, פול סזאן, תאופיל גוטייה, שארל בודלר והאחים ז'ול ואדמון דה גונקור.

ימין|ממוזער|"לה קלוסרי דה לילה" בשנת 1909.
[ממוזער|[גרטרוד שטיין וג'ק המינגוויי בשנת 1924.]]
בתחילת המאה ה-20, בעקבות פול ורלן, שהיה מבקר קבוע במקום, הגיע פול פור לשחק שחמט עם לנין ולפגוש את חבריו הסופרים, גיום אפולינר ואלפרד ז'ארי.

מבקר האמנות פול גורדו, היה כותב את מאמריו על שולחן בפינת המקום, לאחר שעזב את התיאטרון ולפני שפנה למשרדו ב"פרנס-סואר" (France-Soir).

ממוזער|הבר ב-"La Closerie des Lilas".
"לה קלוזרי", שחיי הלילה שלה הפכו לאגדה, הייתה גם לאחד המוקדים החמים של האינטליגנציה האמריקאית. ארנסט המינגוויי, פרנסיס סקוט פיצג'רלד, הנרי מילר תרמו למוניטין של המקום. על מרפסת "לה קלוזרי", פיצג'רלד הקריא את כתב היד של "גטסבי הגדול" להמינגוויי.

ב"לה קלוזרי" התכנסו כל האינטליקטואלים וכל האומנים של הגדה השמאלית במהלך הבל אפוק וגם בשנות ה-20 וה-30 של המאה ה-20. כאן ישבו, לדוגמה כמה מגדולי הציירים האימפרסיוניסטיים אמדאו מודיליאני, אנדרה ברטון, לואי אראגון, קייס ואן דונגן, פבלו פיקאסו, ז'אן-פול סארטר, אנדרה ז'יד, אוסקר ויילד, סמואל בקט, מאן ריי עזרא פאונד היו גם הם בין באי המקום. מאז 1980, תלוי ציור קנבס גדול של האמן ז'אן-קלוד מיינארד, שכותרתו "זמן סגירה," מעל הבר של "המקום". בציור מתואר ינשופי לילה נשענים על בר.

מסעדת "לה קלוזרי דה לילה" שייכת למשפחת סילייגוביץ', שבבעלותה גם "קפה דה פלור", מאז 1997.

## לה קלוזרי דה לילה והספרות
ל"לה קלוזר דה לילה" היסטוריה עשירה ומשמעותית הקשורה לספרות. קשר זה נמשך גם בהווה באמצעות פרס לה קלוזר דה לילה שמאז 2007, מוענק פרס לסופר. חבר השופטים הקבוע מורכב מששת המייסדים השותפים: עמנואל דה בויסון, קרול שרטינו, אדלייד דה קלרמון-טונר, סטפני ז'ניקו, ג'סיקה נלסון וטטיאנה דה רונה.

גם חבר השופטים לפרס הספר הלא נכון (Prix du livre incorrect) מתכנס בתחילת כל שנה ב-"La Closerie des Lilas".

בשירו "À la Close", הזמר רנו  משבח את הבר הפריזאי המפורסם הזה. פה ישב לעיתים קרובות במהלך הדיכאון שלו ופה פגש את אשתו לעתיד, רומן סרדה .

## סרטים שצולמו ב"קלוזרי דה לילה"
* 1975 "האקדח הישן" של רוברט אנריקו זירת הפגישה בין רומי שניידר לפיליפ נוארה
* 1978 "תחי החופש! מאת" סרז' קורבר, עם לה שרלו
* 2008 "סאגאן" מאת דיאן קוריס
* 2016 "פתוח בלילה" מאת אדואר בר
* 2021 "פרידה מפריז" מאת אדואר באר

## קליפים שצולמו ב"קלוזרי דה לילה"
* 2022 "אם תקנה לי כוס" – רנו

## קישורים חיצוניים
* 

## הערות שוליים

קטגוריה:פריז: בתי קפה
קטגוריה:הרובע הארבעה-עשר של פריז
קטגוריה:פריז: אטרקציות תיירותיות